
	ΠΡΕΣΒΕΙΑ ΚΥΠΡΙΑΚΗΣ ΔΗΜΟΚΡΑΤΙΑΣ

Μορφωτικό Γραφείο

ΣΠΙΤΙ ΤΗΣ ΚΥΠΡΟΥ

Ξενοφώντος 2Α, 105 57 Αθήνα

Τηλ. 210 3734934  Fax 210 3734904

	Τιμητική εκδήλωση για τον χαράκτη
Α. Τάσσο

με αφορμή τη συμπλήρωση 

100 χρόνων από τη γέννησή του
στο Σπίτι της Κύπρου

Την Πέμπτη 11 Δεκεμβρίου 2014 και ώρα 20:00, στο Σπίτι της Κύπρου, Ξενοφώντος 2Α, Σύνταγμα,  η Εταιρεία Εικαστικών Τεχνών Α. Τάσσος και το Σπίτι της Κύπρου πραγματοποιούν τιμητική εκδήλωση για τον χαράκτη Α. Τάσσο με αφορμή τη συμπλήρωση 100 χρόνων από τη γέννησή του.  

Στην εκδήλωση θα μιλήσουν η  κ. Ειρήνη Οράτη, Πρόεδρος Εταιρείας Εικαστικών Τεχνών Α. Τάσσος, η κ. Λεώνη Βιδάλη, Ομότιμη Καθηγήτρια Ανωτάτης Σχολής Καλών Τεχνών, χαράκτρια, η κ. Μυρσίνη Βαρδοπούλου, Εικαστική Υπεύθυνη Φιλοτελισμού Ελληνικών Ταχυδρομείων, χαράκτρια και ο χαράκτης Χαμπής.

Χαιρετισμός στην εκδήλωση θα απευθύνει ο κ. Γεώργιος Σπάρης Πρόεδρος Ελληνικής Φιλοτελικής Εταιρείας.

Ο Τάσσος Αλεβίζος (Α. Τάσσος) γεννήθηκε στη Λευκοχώρα Μεσσηνίας το 1914. Σπούδασε στη Σχολή Καλών Τεχνών στα εργαστήρια του Θ. Θωμόπουλου και του Κ. Παρθένη, ενώ στην χαρακτική ήταν ένας από τους πρώτους σπουδαστές του Γιάννη Κεφαλληνού. ΄Ηδη στα πρώτα του χαρακτικά υπογράφει με το όνομα «Τάσος» και αργότερα με το «Α. Τάσσος».  Στη διάρκεια της Κατοχής, ως μέλος της ΕΑΜ Καλλιτεχνών σχεδίασε αφίσες που τυπώθηκαν παράνομα, ενώ το 1945 εικονογράφησε μαζί με άλλους τα λευκώματα Για τη Χιλιάκριβη τη Λευτεριά και Θυσιαστήριο της Λευτεριάς.  Το 1948 έγινε καλλιτεχνικός σύμβουλος στο τυπογραφείο «Ασπιώτη – Έλκα» και το 1954 ξεκίνησε η συνεργασία του με τα Ελληνικά Ταχυδρομεία για τον σχεδιασμό γραμματοσήμων. Διέκοψε τη συνεργασία του με τα ΕΛΤΑ το 1967.  Από το 1962 και ως τον θάνατό του σχεδίασε τα περισσότερα γραμματόσημα της Κυπριακής Δημοκρατίας. Ασχολήθηκε σχεδόν αποκλειστικά με την ξυλογραφία. Αρχικά επιλέγει θέματα από τη ζωή των εργατών  σχεδιασμένα με εξπρεσιονιστικό ιδίωμα (1932-1950), ενώ αργότερα στρέφεται στην έγχρωμη ξυλογραφία, φιλοτεχνώντας θέματα από την ζωή των αγροτών και τοπία της Πελοποννήσου (1953-1960). Το προσωπικό του ύφος διαμορφώνεται τη δεκαετία του ‘60 μέσα από ασπρόμαυρες ξυλογραφίες σε μεγάλα μεγέθη, με μορφές συμβολικές και συνθέσεις αυστηρές. Την περίοδο 1967-1974 απέχει από κάθε εκθεσιακή δραστηριότητα, δημιουργώντας την ενότητα έργων «Άσπρο – Μαύρο 2» με ξυλογραφίες πολύ μεγάλων μεγεθών και θέματα κοινωνικής διαμαρτυρίας, εικαστικές καταγραφές πολιτικών γεγονότων, πάντα με πρωταγωνιστή τον άνθρωπο που αγωνίζεται. Παράλληλα με την χαρακτική, ο Α. Τάσσος εικονογράφησε λευκώματα με πρωτότυπες ξυλογραφίες (Στων Ψαρών την ολόμαυρη ράχη, Άσμα Ασμάτων, The Anabasis of Xenophon, The Peloponnesian War, Λυσιστράτη, Επιτάφιος)  και εικονογράφησε  80 περίπου βιβλία. Από τα ιδρυτικά μέλη της Ομάδας Ελλήνων Χαρακτών και της ομάδας «Στάθμη», αντιπροσώπευσε την Ελλάδα στην Μπιενάλε της Βενετίας το 1950, του Σάο Πάολο και της Αλεξάνδρειας το 1951. Το 1975 η Εθνική Πινακοθήκη παρουσίασε την ενότητα «Άσπρο – Μαύρο 2» και το 1987 οργάνωσε την αναδρομική του έκθεση. Ο Α. Τάσσος πέθανε στην Αθήνα το 1985 και το 1987 δημιουργήθηκε από την οικογένεια, τους φίλους και τους συνεργάτες του, η Εταιρεία Εικαστικών Τεχνών Α. Τάσσος, με σκοπό την ανάδειξη του έργου του καλλιτέχνη, αλλά και την προβολή της σύγχρονης ελληνικής χαρακτικής δημιουργίας.

Η εκδήλωση πραγματοποιείτε με τη στήριξη της  
4 Δεκεμβρίου 2014

